Anthony Williams

Anthony Allen «Tony» Williams (født 28. juli 1951 i Los Angeles i California) er en amerikansk lokalpolitiker som representerer Demokratene. Han er mest kjent for å ha vært borgermester i District of Columbia i to valgperioder, fra 1999 til 2007. 

Han ble ansatt av distriktet i 1995 for å hjelpe til med å redde Washingtons økonomi. Han gjorde en god jobb, og ble overtalt til å stille da Marion Barry ikke ønsket en femte periode. Williams fikk 50 prosent av stemmene i det demokratiske primærvalget mot fem andre kandidater. 

Under primærvalget 10. september 2002 vant Williams både hos Det demokratiske partiet og det republikanske. Fordi den lokale loven sier at en person ikke kan representere to partier, ble det opp til lokale ledere av Det republikanske parti å finne en motkandidat. Williams fikk 61 prosent av stemmene i valget mot republikaneren Carol Scwartz.

Byens budsjett gikk i balanse ti år på rad, fra 1997 til 2006.

Referanser

Eksterne lenker 
 Biografi
 Colbert I. King (30. desember 2006): A Success Story in His Comfort Zone. Washington Post.

Personer fra Los Angeles
Borgermestere i District of Columbia
Fødsler i 1951